Un grup de activiști anti-corupție susține că are dovada fraudei electorale. Acuzația făcută de un angajat poștal.
Project Veritas susține că are dovada că votul din Michigan a fost fraudat. Un angajat poștal a spus, anonim, că a primit ordin să facă fraudă. Clipul de la Project Veritas a fost distribuit de Donald Trump Jr.
Project Veritas, un grup de activiști anti-corupție apropiat de republicanii lui Trump, susține că are dovada fraudei electorale.Se bazează pe mărturia unui poștaș din statul Michigan, care a spus că, după terminarea scurtinului, a primit ordin să schimbe data pe plicurile cu voturi, ca să pară că au fost trimise în intervalul legal.James O’Keefe, fondator Project Veritas: "Care este mesajul tău pentru alți angajați care văd așa ceva? Raportați. Cum am putea avea integritate în această țară dacă lăsăm asemenea lucruri să treacă neobservate?“Clipul cu pretinsa dovadă a fraudei făcute de echipa lui Biden a fost văzut de peste două milioane și jumătate de ori într-o oră. Iar Donald Trump Junior l-a redistribuit la rândul lui. O anchetă oficială a Poștei ar putea să înceapă în curând, spun activiștii pro-Trump.James O’Keefe, fondator Project Veritas: "Inspectorul general știe despre asta, intră în jurisdicția sa. Evaluează acum dacă să înceapă o investigație. Acest whistleblower din Michigan este un patriot și un erou.“.